ഇന്ത്യയെ ഫൈനലില് കൂടി തോല്പ്പിച്ചാലേ ഞങ്ങള്ക്ക് സമാധാനമാകൂ വെല്ലുവിളിയുമായി അക്തര് ടി20 ലോക കപ്പിന്റെ ഫൈനലില് ഇന്ത്യയെ തങ്ങല്ക്ക് എതിരാളിയായി കിട്ടണമെന്ന് പാകിസ്ഥാന് മുന് പേസര് ശുഐബ് അക്തര്. ഇന്ത്യയെ ഫൈനലില് തോല്പ്പിക്കാന് തങ്ങല് അതിയായി ആഗ്രഹിക്കുന്നെന്നും ഇന്ത്യ ഫൈനലിലേക്ക് യോഗ്യത നേടുന്നതിനായി ഞങ്ങള് പ്രാര്ത്ഥിക്കുകയാണെന്നും അക്തര് പറഞ്ഞു. ടൂര്ണമെന്റിലെ ആദ്യ മത്സരത്തില് പാകിസ്ഥാന് ഇന്ത്യയെ പരാജയപ്പെടുത്തിയിരുന്നു. ഞങ്ങള് ഫൈനലില് ഇന്ത്യയ്ക്കായി കാത്തിരിക്കുകയാണ്. കാരണം നിങ്ങളെ ഫൈനലില് തോല്പ്പിക്കാന് ഞങ്ങള് ആഗ്രഹിക്കുന്നു, അതുകൊണ്ടാണ് നിങ്ങള് ഫൈനലിലേക്ക് യോഗ്യത നേടുന്നതിനായി ഞങ്ങള് പ്രാര്ത്ഥിക്കുന്നത്. ഫൈനലില് ഇന്ത്യക്ക് മറ്റൊരു മൗക്ക നല്കാന് ഞങ്ങള് ആഗ്രഹിക്കുന്നു. ഞാന് ഈ മൗക്ക എന്ന വാക്ക് ഉപയോഗിച്ചതിന്റെ കാരണം, അത് ഇപ്പോള് തമാശയല്ല എന്നതാണ്. പരസ്യങ്ങള് ഉണ്ടാക്കിയാലും രസിച്ചാലും കുഴപ്പമില്ല. എന്നാല് നിങ്ങള് ഒരു രാഷ്ട്രത്തെയാണ് കളിയാക്കുന്നത്, അത് വളരെ അഭിമാനമുള്ള രാഷ്ട്രമാണ് പാകിസ്ഥാന്. ഇത് ഇപ്പോള് തമാശയല്ല, കാരണം ഇത് ഒരു രാജ്യത്തെ മുഴുവന് വേദനിപ്പിക്കുന്നു അക്തര് പറഞ്ഞു